**JOS SAAVUT UKRAINASTA SUOMEEN, TOIMI NÄIN:**

* **Sinun tulee ilmoittautua poliisille tai rajaviranomaiselle, jos haet tilapäisen suojelun perusteella oleskelulupaa. Sinun tulee käydä henkilökohtaisesti poliisilaitoksella.**
* **Kun olet saanut oleskeluluvan, sinulla on oikeus joko kunnan tai vastaanottokeskuksen palveluihin.**
* **Voit oleskella Suomessa kolme kuukautta viisumivapaasti, jos sinulla on Ukrainan passi. Silloin sinun ei tarvitse ilmoittautua mihinkään. Huomaa kuitenkin, että ilman oleskelulupaa sinulla ei ole oikeutta vastaanottokeskuksen tai kunnan palveluihin. Sinulle voidaan kuitenkin tarvittaessa järjestää hätämajoitus ja kiireellinen terveydenhuolto.**

Itä-Suomen poliisilaitos Poliisi pyytää Itä-Suomen poliisilaitoksen alueella turvapaikkaa ja tilapäistä suojelua hakevia ja heitä auttavia ottamaan yhteyttä palvelunumeroon 0295 455 380 (ma-pe, klo 9-15) tai sähköpostiosoitteeseen kv-suojelu.ita-suomi@poliisi.fi ennen hakemuksen jättämistä poliisiasemalle. Palvelunumerosta ja sähköpostista poliisi tarjoaa palvelua suomeksi ja englanniksi.

Yhteydenoton perusteella poliisi järjestää hakemuksen vastaanoton seuraavalle lähimmälle poliisiasemalle:

Joensuun poliisiasema, Pykäläkuja 1, Joensuu. [Itä-Suomen poliisilaitos - Poliisi](https://poliisi.fi/ita-suomen-poliisilaitos-toimipisteet#joensuun-poliisiasema-poliisipaivystys)

Kuopion pääpoliisiasema, Suokatu 44, Kuopio. [Itä-Suomen poliisilaitos - Poliisi](https://poliisi.fi/ita-suomen-poliisilaitos-toimipisteet#kuopion-paapoliisiasema-poliisipaivystys)

Mikkelin poliisiasema, Hallituskatu 4, Mikkeli. [Itä-Suomen poliisilaitos - Poliisi](https://poliisi.fi/ita-suomen-poliisilaitos-toimipisteet#mikkelin-poliisiasema-poliisipaivystys)